**projektas**

**reg. Nr. T-3**

**2.20.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PRITARIMO papildomam susitarimui prie 2018 m. spalio 4 d. MEMORANDUMo DĖL BENDRADARBIAVIMO SIEKIANT DIDINTI SAVIVALDYBIŲ KULTŪROS ĮSTAIGŲ KULTŪROS IR MENO DARBUOTOJŲ DARBO APMOKĖJIMą**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 20 straipsnio 2 dalies 12 punktu, Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 4.4, 5 ir 6 punktais, atsižvelgdama į Lietuvos Respublikos kultūros ministerijos 2020 m. sausio 7 d. raštą Nr. S2-38 „Dėl kultūros ir meno darbuotojų darbo užmokesčio didinimo“, Pasvalio rajono savivaldybės taryba nusprendžia:

1. Pritarti papildomam susitarimui prie 2018 m. spalio 4 d. Memorandumo dėl bendradarbiavimo siekiant didinti savivaldybių kultūros įstaigų kultūros ir meno darbuotojų darbo apmokėjimą (toliau – Susitarimas) (pridedama).
2. Įgalioti Pasvalio rajono savivaldybės merą Gintautą Gegužinską pasirašyti Susitarimą.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2020-01-09

Suderinta DVS Nr. RTS-3

Pasvalio rajono savivaldybės tarybai

**AIŠKINAMASIS RAŠTAS**

**Dėl PRITARIMO papildomam susitarimui prie 2018 m. spalio 4 d. MEMORANDUMo DĖL BENDRADARBIAVIMO SIEKIANT DIDINTI SAVIVALDYBIŲ KULTŪROS ĮSTAIGŲ KULTŪROS IR MENO DARBUOTOJŲ DARBO APMOKĖJIMą**

2020-01-09

Pasvalys

**1. Problemos esmė.**

Viena iš savivaldybės tarybos išimtinei kompetencijai priskirtų funkcijų – savivaldybės vardu sudaromų sutarčių pasirašymo tvarkos aprašo tvirtinimas. Pasvalio rajono savivaldybės (toliau – Savivaldybė) vardu sudaromų sutarčių bei susitarimų sudarymo ir pasirašymo tvarkos aprašas yra patvirtintas Savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Savivaldybės tarybos 2017 m. kovo 31 d. sprendimo Nr. T1-78 redakcija) (toliau – Aprašas).

Šiame Apraše nustatyta, kad tik esant išankstiniam Savivaldybės tarybos pritarimui sutarties projektui, gali būti pasirašomos sutartys dėl bendradarbiavimo su valstybės institucijomis, kitomis savivaldybėmis (Aprašo 4.4 punktas). Savivaldybės taryba savo pritarimą ar nepritarimą tokioms sutartims išreiškia priimdama atitinkamą sprendimą (Aprašo 5 punktas). Sutartis, išvardintas Aprašo 4 punkte, Savivaldybės vardu pasirašo Savivaldybės meras arba Savivaldybės mero pavaduotojas (Aprašo 6 punktas).

Savivaldybės tarybos 2018 m. spalio 10 d. sprendimu Nr. T1-209 „Dėl pritarimo Memorandumui „Dėl bendradarbiavimo siekiant didinti savivaldybių kultūros įstaigų kultūros ir meno darbuotojų darbo apmokėjimo“ Savivaldybės taryba pritarė Memorandumui „Dėl bendradarbiavimo siekiant didinti savivaldybių kultūros įstaigų kultūros ir meno darbuotojų darbo apmokėjimą“ (toliau – Memorandumas) ir įgaliojo Savivaldybės merą jį pasirašyti. Memorandumu išsakomas siekis 2019–2021 metais kultūros ir meno darbuotojų atlyginimus padidinti ir ateinančiais metais valstybei ir savivaldybėms vienoda dalimi prisidėti prie darbo užmokesčio didinimo.

Savivaldybės administracijoje gautas Lietuvos Respublikos kultūros ministerijos 2020 m. sausio 7 d. raštas Nr. S2-38 „Dėl kultūros ir meno darbuotojų darbo užmokesčio didinimo“ (gavimo data, žyma: 2020 m. sausio 7 d., Nr. ARG-57), kuriuo siūloma Savivaldybei prisidėti didinant savivaldybių kultūros įstaigų kultūros ir meno darbuotojų darbo užmokestį 2020 m. (ne mažiau 10 proc.) ir prašoma Savivaldybės tarybos priimti sprendimą dėl prisijungimo prie papildomo susitarimo prie Memorandumo bei apie jo priėmimą informuoti Lietuvos Respublikos kultūros ministeriją, pateikiant Savivaldybės įgalioto asmens atstovo pasirašytą papildomą susitarimą prie Memorandumo.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Pritarti papildomam susitarimui prie Memorandumo ir įgalioti jį pasirašyti Savivaldybės merą Gintautą Gegužinską.

**3. Skaičiavimai, išlaidų sąmatos, finansavimo šaltiniai.** Lėšų poreikis (preliminarus) nurodytas Lietuvos Respublikos kultūros ministerijos 2020 m. sausio 7 d. rašto Nr. S2-38 „Dėl kultūros ir meno darbuotojų darbo užmokesčio didinimo“ priede.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta –** neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti:** Savivaldybės taryba sprendimu turėtų patikslinti (atitinkamai) Savivaldybės biudžetą, Savivaldybės kultūros įstaigų vadovai – priimti įgyvendinamuosius teisės aktus dėl konkrečių kultūros ir meno darbuotojų darbo užmokesčio pakeitimo.

**6. Sprendimo projekto iniciatorius –** Savivaldybės meras.

**7. Sprendimo projekto rengimo metu gauti specialistų vertinimai ir išvados** – negauta.

Juridinio ir personalo skyriaus vedėja Jurgita Karčiauskienė